Title: Det umistelige
Subtitle: fra global ensretting til et nytt mangfold
Description: Både kulturelt og biologisk mangfold er truet i en globalisert verden på høygir. I Det umistelige viser Thomas Hylland Eriksen at begge deler er nødvendig - og som regel umulig å skille fra hverandre.Boken begynner før Columbus og slutter med den siste smarttelefonen. Underveis blir det klart at vi har utryddet sykdommer og hungersnød, men også arter og særegne kulturer. Urskog og villmark blir til plantasjer og betongørkener, små språk forsvinner og lokal kunnskap blir glemt. Denne ensrettingen er prisen vi betaler for menneskehetens fremgang. Vi har alle - fra Norge til Seychellene, fra Australia til Amazonas - lært oss å være forbrukere på omtrent de samme måtene. Resultatet er at mer og mer blir likt over alt. Samtidig er det lys i enden av tunnelen, og boken peker på både motkrefter og forsøk på å gjenskape mangfold i kultur og natur. Det er mer avgjørende enn noen gang å vise at alternativene fremdeles finnes, lyder det overbevisende argumentet. For variasjonsrikdom er viktig, og det skapes ikke med gjerder og grenser, men gjennom åpenhet og kreativitet der impulser møtes.